Послодавцу \_\_\_\_\_\_\_\_\_\_\_\_\_\_\_\_\_\_\_

Поводом дописа/упита у коме тражите од мене податак да ли сам примио/ла COVID-19 вакцину, односно доказ да сам примио/ла COVID-19 вакцину, односно податак да ли и кад намеравам да је примим, дајем следећу

**И З Ј А В У**

Не желим да се изјасним да ли сам примио/ла COVID-19 вакцину, односно да ли и кад намеравам да је примим, због тога што је то податак о мом здравственом стању и као такав спада у категорију врло осетљивих података, а није стварни и одлучујући услов за обављање послова за које сам закључио/ла уговор о раду, односно није од значаја за остваривање права и обавеза које имам на раду и по основу рада.

Подаци о здравственом стању физичких лица спадају у категорију посебне врсте података о личности, чије прикупљање и обрада су законом забрањени осим у изузетним, законом прописаним случајевима.

Послодавац може прикупљати и обрађивати податке о здравственом стању запослених само ако је на то изричито овлашћен законом, а ако законско овлашћење не постоји, онда само на основу слободно датог пристанка лица чији су то подаци, тј. запосленог. Будући да послодавац нема законско овлашћење за прикупљање и обраду података о вакциналном статусу мене као запосленог/е, нисам дужан/на да откријем такве податке послодавцу нити послодавац може да ме приморава на давање тих података.

Одлуку да не желим да откријем податке о свом здравственом стању послодавац не сме користити као основ за моју дискриминацију или узнемиравање, не може ме због тога дисциплински казнити нити ми због тога може отказати уговор о раду.

Одлуку да не желим да откријем податке о свом здравственом стању донео/ла сам на основу права која ми гарантују чланови 21., 42. и 60. Устава Републике Србије, чланови 12., 17. и 91. Закона о заштити података о личности, члан 16. Закона о забрани дискриминације и чланови 18-23., 83., 179., 179а и 183. Закона о раду.

Уколико послодавац буде инсистирао да откријем податке о свом здравственом стању или повреди неко од права које имам на раду или по основу рада, бићу принуђен/а да предузмем одговарајуће правне мере ради заштите својих права и слобода.

ПРИЛОГ: Правно образложење изјаве

У \_\_\_\_\_\_\_\_\_\_\_\_\_\_\_\_, дана \_\_\_\_\_\_\_ године.

Запослени/а

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_